Preĝejo de la ikono de Dipatrino Kuracistino (Tjumeno)

La Preĝejo de la ikono de Dipatrino Kuracistino () estas la ortodoksa hospitala preĝejo ĉe la provinca hospitalo N 2 en Tjumeno (Tjumena provinco, Rusio).

 Historio 

Printempe 1999 al la vic-episkopo Tiĥon (Bobov), arkimandrito de la monaĥejo de Sankta Triunuo sin turnis bonfarantoj, proponintaj konstrui la unuan hospitalan preĝejon en la urbo. Kiel tereno estis proponita areo je strato 50 Let Oktjabrja (50 Jaroj de Oktobro), ĉe la suda rando de la urba hospitalo N 2, kie oni iam komencis konstrui plian korpuson por la Tjumena Ŝtata Medicina Akademio. La konstruado delonge haltis, restis nur pilierejo superkreskinta je herboj. La rektoro de la akademio aprobis la proponon, tamen ricevado de la oficialaj permesiloj okupis jarojn. Tiutempe bonfarantoj jam aĉetis sonorilojn, kiuj provizore estis stokitaj en la Triunua monaĥejo.

La dezajnon faris la arkitekto Vladimir Silantjev de kompanio Sibspecprojektrestavracija. Origine oni planis restarigi sur tiu ĉi loko la Anunciacian katedralon, eksplodigitan en 1932, sed poste oni decidis konstrui pli simplan preĝejon kun unu altaro kaj sonorilturo. La konstruadon en 1,5 jaro plenumis la kompanio ST-Grupp, la terenon plibeligis la urbaj aŭtoritatoj. La ikonostazo estis farita en Ĉeboksaro, la ikonoj — en Sofrino. La fondaĵo "Spiriteco kaj Sano" () donacis al la preĝejo malnovan ikonon de Tri Sanktuloj (Sankta Bazilo, Gregorio de Nazianco kaj Johano Krizostomo) kaj speciale faritan ikonon de Dipatrino Kuracistino en granda ikonŝranko, konsekritan de la ĉefepiskopo de Tobolsko kaj Tjumeno Dimitrij (Kapalin).

La  la ĉefepiskopo Dimitrij (Kapalin) konsekris la fondoŝtonon kaj kampokrucon kaj ekde tiam venadis preĝantoj por voĉlegi akatistojn. La  la kruco estis subsegita kaj faligita; ili oficiale plendis al milico pri vandalismo, sed kulpuloj ne estis trovitaj. La  estis registrita la paroĥo. La  la pastro Aleksandr Popov faris la unuan akvosanktigan diservon.

La  estis ricevita permesilo por la konstruado kaj establita bonfara fondaĵo "Spiriteco kaj Sano", kies fondintoj estis Georgij Primakov, Gennadij Korepanov, Vladimir Ŝevĉik, Aleksandr Goncov kaj aliaj lokaj politikistoj, komercistoj kaj medicinistoj. La  okaze de Kristnasko pastro Vasilij Lopuĥin servis en la preĝejo la unuan liturgion. La  la ĉefepiskopo Dimitrij (Kapalin) faris la grandan konsekron de la preĝejo. La , je la tago de la ikono de Dipatrino Kuracistino, la preĝejo estis denove konsekrita de la ĉefepiskopo Dimitrij (Kapalin). 

Ĝi iĝis la unua hospitala preĝejo en Tjumeno kaj la unua preĝejo konstruita kaj konsekrita en la 21-a jarcento.

La  apud la preĝejo estis solene inaŭgurita monumento de la fama kirurgo kaj episkopo Sankta Luka de Krimeo (Valentinin Vojno-Jaseneckij). Ĝian instaladon iniciatis rusia politikisto Pavel Astaĥov, interalie ĉar dum sia ekzilo en 1923 al Siberio la sanktulo pasigis du semajnojn en la Tjumena Transita Prizono. 

 Pastroj 

La preĝejestro estas Aleksandr Pavlov. Li naskiĝis en Tambova provinco. Meze de la 1990-aj li ekfrekventis dimanĉan lernejon ĉe la preĝejo de Mikaelo la Ĉefanĝelo (Tjumeno) kaj en 2000 estis ordinita kiel pastro. En 2009 li iĝis la preĝejestro de tiu ĉi preĝejo. Li prizorgas ne nur sian paroĥon kaj la provincan hospitalon N 2, sed ankaŭ la puntendaron N 2.

 Vidu ankaŭ 
 Preĝejo de la ikono de Dipatrino Kuracistino (Jalutorovsko)

 Referencoj 

Kategorio:Kristanaj preĝejoj en Tjumeno
Kategorio:Religiaj konstruaĵoj finitaj en 2000-2009
Kategorio:Konstruaĵoj finitaj en 2006
Tjumeno
Tjumeno